กระทรวงการคลัง ขยายเวลารับเรื่องร้องเรียนเยียวยา 5,000 บาท ที่กรมประชาสัมพันธ์ ออกไปถึง 15 พฤษภาคม 2563
กระทรวงการคลัง ขยายเวลารับเรื่องร้องเรียนเยียวยา 5,000 บาท ที่กรมประชาสัมพันธ์ ออกไปถึง 15 พฤษภาคม 2563 นายธนกร วังบุญคงชนะ เลขานุการรัฐมนตรีว่าการกระทรวงการคลัง เปิดเผยว่า หลังจากที่ กระทรวงการคลังได้ใช้พื้นที่ของกรมประชาสัมพันธ์ เป็นจุดรับเรื่องร้องเรียนเงินเยียวยา 5,000 บาท นั้น พบว่ามีประชาชนยังคงให้ความสนใจเดินทางเข้ามาร้องเรียนจำนวนมาก ทางกระทรวงการคลัง จึงได้ขยายเวลารับเรื่องร้องเรียนจากเดิมที่จะหมดเขตในวันที่ 8 พฤษภาคมนี้ จะทำการขยายเวลารับเรื่องร้องเรียนออกไปในอาทิตย์หน้าระหว่างวันที่ 12 - 15 พฤษภาคม 2563 โดยจะเปิดรับเรื่องฯในวันและเวลาราชการเท่านั้น โดยกระทรวงการคลังจะงดให้บริการในวันที่ 9-11 พฤษภาคม (เนื่องจากเป็นช่วงนอกเวลาราชการ) อย่างไรก็ตาม จากการขยายเวลาการยื่นเรื่องร้องเรียนดังกล่าว สืบเนื่องจากหน่วยงานที่เกี่ยวข้องได้มีการประสานข้อมูลแล้วพบว่า เพื่อความเป็นระเบียบเรียบร้อยในการรับเรื่องราวร้องทุกข์และประสานงานกับหน่วยงานที่เกี่ยวข้องได้อย่างมีประสิทธิภาพ